7 Ino bene Isalela kebakōkelepo mu myanda ya bintu byadi binenwe konakanibwa fututu, mwanda Akana+ mwanā Kalami, mwanā Zabedi, mwanā Zela, wa ku kisaka kya Yuda, waselele bintu byadi binenwe konakanibwa.+ O mwanda bulobo bwa Yehova bwaakīle bene Isalela.+2 Ebiya Yoshua watuma bana-balume kutamba ku Yediko kwenda ku Ai,+ kibundi kidi kubwipi na Bete-Avena dya kutunduka kwa Betele,+ webasapwila’mba: “Kandai mukabele ntanda.” Penepa bana-balume’ba bakanda bakabela Ai.3 Bantu’ba pa kujokela kudi Yoshua, bamusapwila’mba: “Ke bonsopo bafwaninwe kwenda’ko. Bantu kintu kya tununu tubidi nansha tusatu babwanya kunekenya Ai. Kokaleka bantu bonso bende kutyina bakakōka bitupu, mwanda abo i batyetye’tu.”4 Ebiya kintu kya bana-balume 3 000 bakanda’ko, ino banyema bana-balume ba Ai lubilo.+5 Penepa bana-balume ba Ai baipaya bana-balume 36, kadi bebalonda lubilo tamba panja pa kibelo kya kibundi kufika ne ku Shebadimi,* baendelela kwibepaila ku mpulumuko. Enka namino mutyima wa bantu wasunguluka keukuke bwa mema.6 Ponkapo Yoshua wasana bivwalwa byandi, wapona mpala pa nshi ku meso a Sanduku wa Yehova kufika ne ku kyolwa, aye ne bakulumpe ba Isalela, kadi badi betūta’nka kwitūta luvumbi ku mitwe yabo.7 Yoshua wanena’mba: “Yō, a Mfumu Mwinē Lupusa Lonso Yehova, le i kika kyowaabwidile bano bantu Yodano mwanda’tu wa kwitupāna ku bene Amole betonakanye? Shi twaloelelwe nansha’tu kushala bobwa bukila* bwa Yodano!8 Mfwile’ko’po lusa, a Yehova, le nsa kunena namani pano panyema* Isalela balwana nandi?9 Shi bene Kenani ne bekadi bonso ba ntanda bevwane’o, basa kwitujokoloka batalule ne dijina dyetu dine pano pa ntanda, le penepo usa kulonga namani na dijina dyobe dikatampe?”+10 Yehova walondolola Yoshua amba: “Imana! Mwanda waka ulēle mpala pa nshi?11 Isalela walonga bubi. Abajilula kipwano kyami+ kyonebasoñenye amba balame’kyo. I basele bintu bimo binenwe konakanibwa,+ abaibe’byo+ abebifi mu byabo bintu.+12 Pa kino, bene Isalela kebakabwanyapo kukomena balwana nabo. Bakavundamina balwana nabo ne kwibanyema, mwanda abaikala ke kintu kya konakanibwa fututu. Nkikekalapo nenu monka poso mutalule bidi mu bukata mwenu kyokya kintu kinenwe konakanibwa.+13 Imana, pandula bantu!+ Wibalombole amba, ‘Mwipandulei kesha, mwanda Yehova Leza wa Isalela wanena namino amba: “Kintu kya konakanibwa kidi mu bukata mwenu, abe Isalela. Kemukabwanyapo kukomena balwana nenu, poso mutalule bidi mu bukata bwenu kintu kya konakanibwa.14 Lubanga mwibungilei pamo kisaka ne kisaka, kisaka kyonso kikatongwa na Yehova+ kikafwena, difu ne difu, difu dyonso dikatongwa na Yehova dikafwena, njibo ne njibo, njibo yonso ikatongwa na Yehova ikafwena muntu ne muntu.15 Yewa ukakwatwa na kintu kya konakanibwa ukasōkwa na mudilo,+ aye ne bonso badi nabo, mwanda wajilula kipwano kya Yehova+ ne kadi mwanda walonga kintu kya bumvu mu Isalela.”’”16 Penepo dya kesha Yoshua wabūka lubanga futwi wanena Isalela afwene kisaka ne kisaka, ebiya kisaka kya Yuda kyatongwa.17 Wanena mafu a Yuda afwene, ebiya difu dya bene Zela+ dyatongwa, kupwa wanena difu dya bene Zela difwene muntu ne muntu, ebiya Zabedi watongwa.18 Ku mfulo, wanena njibo ya Zabedi ifwene muntu ne muntu, ebiya Akana mwanā Kalami, mwanā Zabedi, mwanā Zela, wa ku kisaka kya Yuda watongwa.+19 Kupwa Yoshua wanena Akana amba: “A wami mwana, nakwisāshila, lēmeka Yehova Leza wa Isalela kadi wisapule bubi kwadi. Nakwisāshila, nombole byolongele. Kokimfya’byo.”20 Akana watentulula Yoshua amba: “Na bubine i ami ulongele bubi ku meso a Yehova Leza wa Isalela, ne bino ye byonongele.21 Ponamwene mu bitūtwa kivwalwa kilumbuluke kya ku Shinadi+ ne mashekele* 200 a ndalama ne umbumbulu wa olo ulēma mashekele 50, nebikomenwe meso, penepo nebisela. Pano byobya bifye pa nshi mu pema wami, ne lupeto munshi.”22 Ponkapo Yoshua watuma mikendi, baenda lubilo ku pema, kadi mu pema wandi mwadi mufye kivwalwa ne lupeto munshi mwakyo.23 Ebiya batambija bintu mu pema bebileta kudi Yoshua ne kudi bene Isalela bonso, bebitūla ku meso a Yehova.24 Penepa Yoshua ne Isalela yense basela Akana+ mwanā Zela, ne ndalama, ne kivwalwa, ne umbumbulu wa olo+ pamo ne bandi bana bana-balume ne bana-bakaji, ne ñombe wandi, ne mpunda wandi, ne luombe lwandi, ne pema wandi, ne bintu byonso byaadi nabyo, baenda nabo ku Musanza* wa Akola.+25 Yoshua wanena’mba: “I kika kyowetuletela kyamalwa?*+ Yehova usa kukuletela kyamalwa dyalelo’di.” Ponkapo Isalela yense wamwasa mabwe,+ kupwa bebasōka na mudilo.+ Enka nenki bebasa abo bonso mabwe.26 Kupwa balundika pādi mulwi mukatampe wa mabwe ukidi’ko ne dyalelo’di. Pa kino bulobo bukatampe bwa Yehova bwatūka.+ O mwanda dijina dya kyokya kifuko i Musanza wa Akola* kufika ne dyalelo.
bem_Latn